Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: 2. melléklet a 9/2011. (VI. 17.) PSZÁF rendelethez
Paragraph Index: 457

4. Az adatszolgáltatás formai követelményei A Felügyeleti jelentések formáját, szerkezetét megváltoztatni nem lehet. Az adatküldés formai és technikai követelményeit részletesen tartalmazza a Kihelyezett Adatküldő Program (KAP) Felhasználói kézikönyve. A KAP rendszer (a feltöltött küldemény jogosultsági, az előre definiált ellenőrző szabályok teljesülésének és technikai ellenőrzésének eredménye függvényében) a beküldéstől számított 24 órán belül (a küldeményazonosító számot is tartalmazó) automatikus üzenetet küld az adatszolgáltatónak. Hibás adatszolgáltatás esetén „visszautasított”, az adatszolgáltatás sikeres teljesítése esetén pedig „feldolgozott” üzenetet kap az adatszolgáltató. A „feldolgozott” üzenet tekintendő a teljesítés igazolásának. Ha egy jelentés valamely táblájának adattartalma nemleges, az adott táblát akkor is be kell küldeni. Ilyen esetben a tábla első sorát nulla („0”) értékkel kell kitölteni. Ha a Felügyelet megállapítja, hogy az adatszolgáltatás javítást igényel (pl. téves adatközlés miatt), a javított jelentést a felszólítás kézhezvételétől számítva 2 munkanapon belül a Felügyelet részére meg kell küldeni. Ha az adatszolgáltató önellenőrzési, vagy belső ellenőrzési stb. tevékenysége során kiderül, hogy a jelentett adatok korrekcióra szorulnak (mert a Számviteli politikában meghatározott jelentős mértékű eltérés mutatkozik), akkor a módosítást visszamenőleg is végre kell hajtani. A feltárástól számított 15 munkanapon belül kell a módosított jelentést beküldeni, minden olyan időszakra vonatkozóan, amelyet az adatmódosítás érint. A módosított jelentésben az érintett tábla javítás miatt módosuló minden sorát (beleértve az összegző sorokat is) a „Mód” oszlopban „M”-mel kell megjelölni. A teljes jelentést (javított adatot nem tartalmazó, és a nemleges táblát is) ismételten meg kell küldeni. Nem kell értéket beírni - az ismétlő sorok mezőibe akkor, ha az adatszolgáltatónak nincs jelentenivalója, vagyis az ismétlő sor minden jelentett értéke nulla lenne, - a valós értékelést bemutató mezőkbe, ha az adatszolgáltató még nem alkalmaz valós értékelést. Minden egyéb esetben értéket (legalább nullát) kell szerepeltetni a mezőben. A táblák „Megnevezés” mezőibe az adatszolgáltatók nem írhatnak adatot, szöveget. A táblák szöveges mezőibe történő adatbevitelkor vessző karakter nem használható. A pénznemben kifejezett adatok nagyságrendje: forint, illetve az adott deviza egysége. Ez alól kivételt jelentenek a felügyeleti díjra vonatkozó táblák, amelyeknél ezer forintban kell jelenteni az adatokat. A felügyeleti jelentéssel egyidejűleg az elektronikus úton, pdf formátumban, kötelezően beküldendő fileokat az alábbi általános formai előírások figyelembe vételével kell csatolni: - a file név nem tartalmazhat szóközt, a megnevezésben az elválasztás egy aláhúzás karakterrel történik, - a file név felépítése: törzsszám_vonatkozás vége_melléklet típusa.pdf A törzsszám az adatszolgáltató adószámának első nyolc karaktere. A vonatkozás vége a tárgyidőszak záró napja, vagyis az éves auditált felügyeleti jelentéssel egyidejűleg küldendő dokumentumok esetén a vonatkozás vége a mérleg fordulónapja. Pl. a 2011. évre vonatkozóan: „20111231”. Az éves beszámoló mellékletét képező kiegészítő melléklet file neve: xxxxxxxx_20111231_kiegmell A melléklet típusa a Felügyelet felé elektronikusan megküldendő alábbi dokumentumok rövid megnevezését tartalmazza a következők szerint: Megnevezés Rövid név Éves beszámoló – mérleg merleg Éves beszámoló – eredménykimutatás erkim Éves beszámoló – cash-flow cashflow Éves beszámoló – kiegészítő melléklet kiegmell Könyvvizsgálói záradék vagy jelentés konyvzar Közgyűlési határozat vagy jegyzőkönyv kozgyhat Adózott eredmény felhasználására vonatkozó határozat erfeloszt Üzleti jelentés uzljel

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes